Magistraţii Judecătoriei Sectorului 5 au decis punerea sub urmărire penală pe numele fostului primar al Capitalei Adriean Videanu, pentru abuz în serviciu.



Videanu a fost obligat de instanţă să elibereze o autorizaţie de construcţie definitivă şi concesionarea unui teren în favoarea unei firme de construcţii, scrie sursazilei.ro.



Consiliul General a hotărât ca terenul să fie dat în folosinţă Ambasadei Franţei, iar primarul Capitalei a aprobat desfiinţarea tuturor construcţiilor de pe terenul aparţinând firmei de construcţii.



Dosarul redeschis acum a mai trecut prin mâinile procurorilor de două ori, în 2007 şi în 2011, în ambele situaţii luându-se decizia de neîncepere a urmăririi penale.



